O bobón u babueso (Bubo bubo  (Linnaeus, 1758)) ye una au d'a orden d'os Strigiformes y familia Strigidae que ye una d'as especies mas grans de Bubo y as fembras pueden creixer dica una longaria total de 75 cm , con una envergadura de 188 cm, estando os masclos una miqueta mas chicotz. Ista au tien flocos d'orellas distintivos, con partis superiors malladas con una color negruta mas fosca y lionada. As alas y a coda son baretiadas. As partis inferiors son d'una tonalidat variable, con rayas de colors mas foscas. Lo disco facial no ye muit visible y os uellos anaranchaus son distintivos.